pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สารของ พลเอก ประยุทธ์ จันทร์โอชา นายกรัฐมนตรี เนื่องในโอกาสครบรอบ 50 ปี ของการก่อตั้งอาเซียน
วันอังคารที่ 8 สิงหาคม 2560
สารของ พลเอก ประยุทธ์ จันทร์โอชา นายกรัฐมนตรี เนื่องในโอกาสครบรอบ 50 ปี ของการก่อตั้งอาเซียน
สารของ พลเอก ประยุทธ์ จันทร์โอชา นายกรัฐมนตรี เนื่องในโอกาสครบรอบ 50 ปี ของการก่อตั้งอาเซียน
สวัสดีพลเมืองอาเซียนทุกท่านครับ
ในปี 2560 นี้ เป็นปีที่ครบรอบ 50 ปี ของการก่อตั้งสมาคมประชาชาติแห่งเอเชียตะวันออกเฉียงใต้ ที่รู้จักกันทั่วไปว่า อาเซียน
ประเทศไทยรู้สึกเป็นเกียรติและภาคภูมิใจที่เป็นผู้ริเริ่มและเป็นหนึ่งในผู้ร่วมก่อตั้งอาเซียน โดยพันเอก ดร. ถนัด คอมันตร์ รัฐมนตรีว่าการกระทรวงการต่างประเทศของไทยในสมัยนั้น ได้ร่วมกับรัฐมนตรีจากอีก 4 ประเทศ ลงนามในปฏิญญากรุงเทพฯ เมื่อวันที่ 8 สิงหาคม 2510 ณ พระราชวังสราญรมย์ กรุงเทพมหานคร ประเทศไทยจึงเป็นเสมือนบ้านเกิดของอาเซียน
ตลอดระยะเวลา 50 ปีที่ผ่านมา ประเทศสมาชิกอาเซียนได้จับมือกันมั่น ร่วมคิด ร่วมทํา ร่วมแก้ปัญหา เพื่อการพัฒนาอย่างยั่งยืนของภูมิภาค นําไปสู่การรวมกันเป็นประชาคมแห่งสันติภาพที่มีความก้าวหน้าทางเศรษฐกิจ และเสถียรภาพทางสังคมอย่างยั่งยืน
จากสมาคมที่มีสมาชิก 5 ประเทศ มาถึงวันนี้ อาเซียน... ได้ก้าวสู่การเป็นประชาคมที่แข็งแกร่งด้วยสมาชิก 10 ชาติ อาเซียนจึงมีทั้งอดีตที่น่าจดจํา ปัจจุบันที่เข้มแข็ง และก้าวสู่อนาคตที่มั่นคง เพื่อประชาชนทุกคนในภูมิภาคนี้ ซึ่งเป็นพลังอันสําคัญในการขับเคลื่อนอย่างมีศักยภาพของพวกเรา
และในวันนี้ ทุกประเทศยังคงยึดมั่นในวิสัยทัศน์ที่จะร่วมกันขับเคลื่อน ผลักดันอาเซียนให้เป็นประชาคมแห่งโอกาส เป็นประชาคมที่มีประชาชนเป็นศูนย์กลาง ไม่ทิ้งใครไว้ข้างหลัง เพื่อวันนี้และอนาคตของลูกหลานสืบไป
สวัสดีอาเซียน
*************************
รัฐบาลไทย-ข่าวทำเนียบรัฐบาล-การประชุม Seoul Defense Dialogue ครั้งที่ 6  ณ กรุงโซล สาธารณรัฐเกาหลี (เกาหลีใต้)
วันพฤหัสบดีที่ 7 กันยายน 2560
การประชุม Seoul Defense Dialogue ครั้งที่ 6  ณ กรุงโซล สาธารณรัฐเกาหลี (เกาหลีใต้)
การประชุม Seoul Defense Dialogue ครั้งที่ 6  ณ กรุงโซล สาธารณรัฐเกาหลี (เกาหลีใต้)
ในระหว่างวันที่ 5-8 ก.ย.60 พลเอก อุดมเดช สีตบุตร รมช.กห. เดินทางไปร่วมประชุม Seoul Defense Dialogue ครั้งที่ 6 ณ กรุงโซล สาธารณรัฐเกาหลี (เกาหลีใต้) โดยในวันที่ 5 ก.ย.60 ก่อนหน้าการประชุมฯ หนึ่งวัน กห.เกาหลีใต้ ได้จัดให้มีการหารือระหว่าง รมช.กห.เกาหลีใต้ กับ รมช.กห.ประเทศสมาชิกอาเซียน หรือผู้แทน ขึ้น โดยมีวัตถุประสงค์เพื่อนําไปสู่การจัดตั้งกลไกการประชุมระหว่าง รมช.กห.เกาหลีใต้ กับ รมช.กห.ประเทศสมาชิกอาเซียน (ROK – ASEAN Defense Vice Ministerial Talks) ซึ่งเป็นผลสืบเนื่องมาจากนโยบายของรัฐบาลเกาหลีใต้ ที่ต้องการจะยกระดับความร่วมมือด้านความมั่นคงกับอาเซียน ให้ก้าวหน้ายิ่งขึ้น โดยเสนอจะจัดการประชุมฯ คู่ขนานกับเวทีการประชุม Seoul Defense Dialogue ที่จัดขึ้นเป็นประจําทุกปี ณ กรุงโซล ซึ่งผู้แทนประเทศสมาชิกอาเซียน ต่างเห็นพ้องกันว่า การเสริมสร้างความร่วมมือทางทหารระหว่าง กห.เกาหลีใต้ กับ กห.อาเซียน จะเป็นประโยชน์ต่อการเสริมสร้างความมั่นคงและเสียรภาพในภูมิภาค อย่างไรก็ตาม ต่างเน้นย้ําแนวทางการปฏิบัติของอาเซียน โดยเฉพาะอย่างยิ่งในเรื่องการยึดหลักฉันทามติของอาเซียน (ASEAN’s Consensus) และยืนยันว่าการจัดตั้งกลไกการประชุมฯ ดังกล่าว จําเป็นต้องเสนอเข้าสู่กระบวนการพิจารณาของอาเซียน คือ คณะทํางานการประชุมเจ้าหน้าที่อาวุโส กห.อาเซียน (ADSOM Working Group), การประชุมเจ้าหน้าที่อาวุโส กห.อาเซียน (ADSOM), และ การประชุมรัฐมนตรีกลาโหมอาเซียน (ADMM) ซึ่ง กห.เกาหลีใต้ รับจะไปดําเนินการตามขั้นตอนของอาเซียนต่อไป
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ เดินสายลงพื้นที่ จ.พิษณุโลก หนุนใช้ประโยชย์เน็ตประชารัฐอย่างคุ้มค่า เพิ่มช่องทางสร้างรายได้ผ่านสื่อออนไลน์
วันพฤหัสบดีที่ 23 กรกฎาคม 2563
ผู้ตรวจราชการกระทรวงดิจิทัลฯ เดินสายลงพื้นที่ จ.พิษณุโลก หนุนใช้ประโยชย์เน็ตประชารัฐอย่างคุ้มค่า เพิ่มช่องทางสร้างรายได้ผ่านสื่อออนไลน์
ผู้ตรวจราชการกระทรวงดิจิทัลฯ เดินสายลงพื้นที่ จ.พิษณุโลก หนุนใช้ประโยชย์เน็ตประชารัฐอย่างคุ้มค่า เพิ่มช่องทางสร้างรายได้ผ่านสื่อออนไลน์
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม และคณะลงพื้นที่ติดตามการดําเนินงานโครงการต่างๆ ประจําปี 2563 ของหน่วยงานในสังกัดในพื้นที่จังหวัดพิษณุโลก ในโอกาสนี้ร่วมรับฟังและแลกเปลี่ยนความคิดเห็นในการดําเนินงาน รวมทั้งปัญหา/อุปสรรคเพื่อหาแนวทางการทํางานร่วมกันของทุกหน่วยงานอย่างมีประสิทธิภาพ ซึ่งผู้ตรวจราชการฯ ได้เสนอแนะให้หน่วยงานในพื้นที่ สร้างช่องทางในการสื่อสารข้อมูลต่าง ๆ และส่งเสริมการทํางานร่วมกันเพื่อสร้างความเข้มแข็งขับเคลื่อนงานตามนโยบายรัฐบาลและยุทธศาสตร์กระทรวงฯ อย่างมีประสิทธิภาพและเป็นรูปธรรม รวมทั้งให้มีการประสานการทํางานร่วมกับหน่วยงานภาครัฐและเอกชนอื่น ๆ เพื่อดําเนินภารกิจในพื้นที่/จังหวัด อีกทั้งยังหารือการปฏิบัติงานในภาวะปกติใหม่ (New normal) ด้วย โดยมีผู้แทนจากสํานักงานสถิติจังหวัดพิษณุโลก สถานีอุตุนิยมวิทยาพิษณุโลก ส่วนบริการลูกค้าจังหวัดพิษณุโลก บมจ.ทีโอที สํานักงานบริการลูกค้า กสท พิษณุโลก ที่ทําการไปรษณีย์จังหวัดพิษณุโลก และสํานักงานส่งเสริมเศรษฐกิจดิจิทัล สาขาภาคเหนือตอนล่าง ร่วมแลกเปลี่ยนเมื่อวันที่ 22 ก.ค.63 ที่ผ่านมา
จากนั้นผู้ตรวจราชการฯ และคณะ ได้เดินทางตรวจเยี่ยมการดําเนินการของศูนย์การเรียนรู้ ICT ชุมชนมหาวิทยาลัยเทคโนโลยีราชมงคล ล้านนา ซึ่งเป็นศูนย์ฯ ที่เปิดให้บริการประชาชนในพื้นที่อย่างต่อเนื่อง เช่น ใช้จัดอบรมให้ความรู้ด้านเทคโนโลยีดิจิทัลในหลักสูตรต่างๆ และคณะเดินทางติดตามจุดบริการเน็ตประชารัฐ ณ บ้านคลองเมม หมู่ 9 ตําบลท่าช้าง อําเภอพรหมพิราม ที่เป็นแหล่งรวมจัดกิจกรรมของชุมชน อาทิ กลุ่มอาชีพทําน้ําพริกทุกสัปดาห์ เป็นสถานที่จัดอบรมของหน่วยงานต่าง ๆ โดยใช้เครือข่ายเน็ตประชารัฐ (จุดบริการฟรีไวไฟ) มีประชาชนทั้งที่เป็นเกษตรกร เด็กนักเรียน และเยาวชนในพื้นที่มาใช้อินเทอร์เน็ตเพื่อการเรียนและการประกอบอาชีพเป็นประจํา ทั้งนี้ ผู้ตรวจราชการฯ ได้ขอความร่วมมือผู้นําชุมชนซึ่งเป็นเครือข่ายเน็ตอาสาประชารัฐของกระทรวงฯ ให้ความสําคัญกับการส่งเสริมให้คนในชุมชนใช้ประโยชน์และสร้างมูลค่าเพิ่มมากขึ้น เช่น การเพิ่มช่องทางขายสินค้าชุมชนผ่านออนไลน์ หรือนําสินค้าเผยแพร่ขายผ่าน www.thailandpostmart.com ของ ปณท ฯลฯ ต่อไป
**************
รัฐบาลไทย-ข่าวทำเนียบรัฐบาล-“รมช.มนัญญา” มอบสหกรณ์จังหวัด เน้นการขับเคลื่อนนโยบายกระทรวง
วันพุธที่ 29 มกราคม 2563
“รมช.มนัญญา” มอบสหกรณ์จังหวัด เน้นการขับเคลื่อนนโยบายกระทรวง
“รมช.มนัญญา” มอบสหกรณ์จังหวัด เน้นการขับเคลื่อนนโยบายกระทรวง ดูแลควบคุมการผลิตการเกษตรและมาตรฐาน ISO เพื่อยกระดับคุณภาพชีวิตของเกษตรกรไทย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังการประชุมมอบนโยบายในการปฏิบัติราชการให้แก่ข้าราชการของกรมส่งเสริมสหกรณ์ ในโอกาสที่ได้รับการแต่งตั้งให้ดํารงตําแหน่งผู้อํานวยการกอง ผู้ตรวจราชการกรมประเภทอํานวยการระดับสูง และสหกรณ์จังหวัด   โดยมีนายพิเชษฐ์ วิริยะพาหะ อธิบดีกรมส่งเสริมสหกรณ์ ร่วมในการประชุม ณ ห้องประชุม 226 กรมส่งเสริมสหกรณ์ ว่า ได้มอบนโยบายให้สหกรณ์จังหวัดรุ่นใหม่ เน้นการทํางานขับเคลื่อนนโยบายของกระทรวงเกษตรและสหกรณ์ บูรณาการและประสานงานการทํางานร่วมกับกรมต่างๆ เพื่อช่วยกันดูแลพี่น้องเกษตรกรและสมาชิกสหกรณ์ โดยให้แนวทางการควบคุมการผลิต และการใช้สารเคมีทางการเกษตร และมาตรฐาน ISO ในโรงงาน เพื่อความปลอดภัยของเกษตรกรและผู้บริโภค ตั้งแต่ต้นน้ํา กลางน้ํา และปลายน้ํา
นอกจากนี้ ได้ฝากให้แต่ละสหกรณ์จังหวัด ได้ช่วยกันดูแลโครงการนําลูกหลานเกษตรกรกลับบ้าน  สานต่ออาชีพเกษตรกร ซึ่งถือเป็นโครงการที่สําคัญ โดยหากต้องการเมล็ดพันธุ์พืชชนิดใด สามารถประสาน กับกรมวิชาการเกษตร กรมส่งเสริมการเกษตร หรือต้องการเครื่องมือให้ประสานกับหน่วยงานกรมที่เกี่ยวข้องที่พร้อมจะสนับสนุนการขับเคลื่อนตามนโยบายของกระทรวงเกษตรและสหกรณ์ โดยในปีนี้จะมีการประกวดสหกรณ์แต่ละจังหวัด ซึ่งจะมีแนวทางการดําเนินการต่อไป
“ขอให้สหกรณ์แต่ละจังหวัด ได้น้อมนําและสานต่อโครงการพระราชดําริของพระบาทสมเด็จ    พระเจ้าอยู่หัว รัชกาลที่ 9 และรัชกาลที่ 10 ทั้งนี้ โครงการพระราชดําริต่างๆ ถือเป็นต้นแบบที่สมบรูณ์แบบที่สุด ในการช่วยเหลือประชาชนและเกษตรกร ให้โครงการนําลูกหลานเกษตรกรกลับบ้านฯ ของเรา     ได้สานต่อและต่อยอดจากโครงการพระราชดําริฯ ต่างๆ ที่มีในแต่ละจังหวัด ช่วยกันส่งเสริมเกษตรกร     ให้มีการทําการเกษตรอย่างปลอดภัย ทําอย่างมุ่งมั่นและบริสุทธ์ใจ โดยไม่เห็นแก่ความเหน็ดเหนื่อยและ   สินจ้างรางวัลใดๆ ทั้งสิ้น เพื่อให้เกษตรกรและลูกหลานของสมาชิกสหกรณ์ได้มีอาชีพทําการเกษตรที่ยั่งยืนและมั่นคงต่อไป” รมช.กล่าว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก. แรงงาน ขานรับนโยบายปลดล็อคประเทศจากโควิด-19 เดินหน้าฝึกทักษะอาชีพ ก.ย. จัดเต็ม 3 จังหวัด  เทรนช่างกล้องวงจรปิด [กระทรวงแรงงาน]
วันจันทร์ที่ 15 มิถุนายน 2563
ก. แรงงาน ขานรับนโยบายปลดล็อคประเทศจากโควิด-19 เดินหน้าฝึกทักษะอาชีพ ก.ย. จัดเต็ม 3 จังหวัด  เทรนช่างกล้องวงจรปิด [กระทรวงแรงงาน]
ก. แรงงาน ขานรับนโยบายปลดล็อคประเทศจากโควิด-19 เดินหน้าฝึกทักษะอาชีพ ก.ย. จัดเต็ม 3 จังหวัด  เทรนช่างกล้องวงจรปิด
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า ปัจจุบันสถานการณ์การแพร่ระบาดของเชื้อโควิด-19 มีแนวโน้มดีขึ้น ไม่พบผู้ติดเชื้อต่อเนื่อง รัฐบาลได้ปลดล็อคผ่อนคลายมาตรการต่างๆ เป็นลําดับ สถานประกอบกิจการหลายแห่งกําลังเตรียมมาเปิดกิจการอีกครั้ง กพร. จึงใช้ช่วงเวลานี้เริ่มต้นฝึกอาชีพอีกครั้งทั้งด้านอุตสาหกรรมและภาคบริการ การฝึกอบรมจะต้องยึดหลักการเว้นระยะห่างทางสังคม ลดการสัมผัสใกล้ชิด รองรับรูปแบบวิถีชีวิตใหม่ (New Normal) ซึ่งล่าสุดกพร. ได้ร่วมกับบริษัท ทีซีที กรุ๊ป จํากัด ซึ่งเป็นบริษัทที่ผลิตและจําหน่ายกล้องชั้นนําประเทศไทย พัฒนาหลักสูตรและจัดฝึกอบรมการฝึกยกระดับฝีมือ การติดตั้งและบํารุงรักษากล้องวงจรปิด เริ่มฝึกอบรมในช่วงเดือนกันยายนนี้ ณ สถาบันพัฒนาฝีมือแรงงาน (สพร.) และสํานักงานพัฒนาฝีมือแรงงาน (สนพ.) 3 แห่ง ดังนี้ (1) วันที่ 10-11 กันยายน 2563 สพร. 6 ขอนแก่น (2) วันที่ 14-15 กันยายน 2563 สพร. 5 นครราชสีมา และ (3) วันที่ 29-30 กันยายน 2563 สนพ. เพชรบูรณ์ และมีแผนดําเนินการขยายการฝึกอบรมไปทั่วประเทศอีกด้วย
นายธวัช กล่าวต่อไปว่าหลักสูตรนี้ใช้ระยะเวลาการฝึกอบรม 18 ชั่วโมง ฝึกอบรมครอบคลุมเนื้อหาทั้งภาคทฤษฎี และปฏิบัติภายใต้ อาทิ ความปลอดภัยในการทํางาน ความรู้เบื้องต้นและเกี่ยวกับระบบกล้องวงจรปิด การติดตั้งระบบงานกล้องวงจรปิด การทดสอบและตรวจสอบระบบ การวิเคราะห์ปัญาระบบและบํารุงรักษา เป็นต้น ผู้สนใจเข้ารับการฝึกอบรมติดต่อได้ที่สพร.และสนพ. ข้างต้น โทรสายด่วนกระทรวงแรงงาน 1506 กด 4 หรือ กองสื่อสารองค์กร กรมพัฒนาฝีมือแรงงาน 0 2245 4035 ฝึกฟรีไม่มีค่าใช้จ่าย รับสมัครรุ่นละ 50 คน ที่ผ่านมาในช่วงเดือนตุลาคม 2562-มีนาคม 2563 สามารถผลิตช่างที่ฝีมือป้อนสู่ตลาดแรงงาน จํานวน 459 คน
“ช่างติดตั้งและบํารุงรักษากล้องวงจรปิด เป็นอีกหนึ่งอาชีพที่น่าสนใจและยังเป็นที่ต้องการของตลาดแรงงานอยู่เสมอ เนื่องจากประชาชนหันมานิยมใช้กล้องวงจรปิดมากยิ่งขึ้น เพื่อช่วยในการบันทึกภาพนิ่งภาพเคลื่อนไหว ใช้เป็นหลักฐานอ้างอิงเมื่อเกิดเหตุ หรือติดตามผู้ต้องสงสัยได้ รวมถึงเฝ้าระวังบุคคลภายในครอบครัวผ่านโทรศัพท์สมาร์ทโฟนที่เชื่อมโยงกับกล้องวงจรปิด รองรับรูปแบบวิถีชีวิตใหม่ จึงต้องใช้บริการช่างในการติดตั้งและซ่อมแซม ขอเชิญชวนผู้สนใจเข้ารับการฝึกอบรมต่อยอดเป็นช่างฝีมือ สร้างรายได้ สร้างอาชีพ เมื่อสถานการณ์โควิด-19 ดีขึ้น” อธิบดีกพร. กล่าว
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาธิปไตยประชาชนเกาหลีเน้นย้ำสานต่อความร่วมมือกับไทย
วันอังคารที่ 22 ตุลาคม 2562
เอกอัครราชทูตสาธารณรัฐประชาธิปไตยประชาชนเกาหลีเน้นย้ําสานต่อความร่วมมือกับไทย
เอกอัครราชทูตสาธารณรัฐประชาธิปไตยประชาชนเกาหลีเน้นย้ําสานต่อความร่วมมือกับไทย
วันนี้ (22 ตุลาคม 2562) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายคิม เช พง (H.E. Mr. Kim Je Bong) เอกอัครราชทูตสาธารณรัฐประชาธิปไตยประชาชนเกาหลีประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีกล่าวยินดีต้อนรับเอกอัครราชทูตสาธารณรัฐประชาธิปไตยประชาชนเกาหลีประจําประเทศไทย ชื่นชมสาธารณรัฐประชาธิปไตยประชาชนเกาหลีที่มีพัฒนาการเชิงบวกด้านความสัมพันธ์กับนานาประเทศ ซึ่งจะช่วยเสริมสร้างบรรยากาศ และความเป็นมิตรไมตรีอันดีกับประชาคมโลก
เอกอัครราชทูตฯ แสดงความยินดีที่ไทยและสาธารณรัฐประชาธิปไตยประชาชนเกาหลีมีความสัมพันธ์ที่ราบรื่นมายาวนาน พร้อมเน้นย้ําที่จะสานต่อความร่วมมือกับไทย และมุ่งหวังว่าทั้งสองฝ่ายจะพัฒนาความสัมพันธ์ทวิภาคีให้ใกล้ชิดมากยิ่งขึ้น
โอกาสนี้ ทั้งสองฝ่ายเห็นพ้องกระชับความร่วมมือระหว่างกัน โดยเฉพาะด้านการท่องเที่ยว และด้านสาธารณสุข โดยรัฐบาลไทยยินดีที่จะสนับสนุน และให้ความร่วมมือเพื่อประโยชน์ร่วมกันอย่างเต็มที่ ในขณะเดียวกันสาธารณรัฐประชาธิปไตยประชาชนเกาหลีพร้อมที่จะให้ความร่วมมือเพื่อส่งเสริมความสัมพันธ์ของทั้งสองประเทศแน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วงไตรมาสแรกของปีงบประมาณ 2563 (ตุลาคม – ธันวาคม 2562)
วันพุธที่ 22 มกราคม 2563
ผลการจัดเก็บรายได้รัฐบาลสุทธิในช่วงไตรมาสแรกของปีงบประมาณ 2563 (ตุลาคม – ธันวาคม 2562)
ผลการจัดเก็บรายได้รัฐบาลสุทธิในช่วงไตรมาสแรกของปีงบประมาณ 2563 (ตุลาคม – ธันวาคม 2562) รัฐบาลจัดเก็บรายได้สุทธิ จํานวน 605,768 ล้านบาท สูงกว่าประมาณการตามเอกสารงบประมาณ 8,354 ล้านบาท หรือร้อยละ 1.4
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิในช่วงไตรมาสแรกของปีงบประมาณ 2563 (ตุลาคม – ธันวาคม 2562) รัฐบาลจัดเก็บรายได้สุทธิ จํานวน 605,768 ล้านบาท สูงกว่าประมาณการตามเอกสารงบประมาณ 8,354 ล้านบาท หรือร้อยละ 1.4 และสูงกว่าช่วงเดียวกันของปีก่อน 9,125 ล้านบาท หรือร้อยละ 1.5 โดยการจัดเก็บรายได้ของกรมสรรพากรและการนําส่งรายได้ของรัฐวิสาหกิจ สูงกว่าประมาณการ จํานวน 6,524 และ 5,935 ล้านบาท
หรือร้อยละ 1.7 และ 8.9 ตามลําดับ
Government’s Net Revenue Collection: The First Quarter of Fiscal Year 2020 (October – December 2019)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first quarter of fiscal year 2020 (October – December 2019), was 605,768 million baht, which was 8,354 million baht or 1.4% higher than revenue target and 9,125 million baht or 1.5% higher than the same period of last year. Revenue collection of Revenue Department and remittances from State-owned Enterprises exceeded target by 6,524 and 5,935 million baht or 1.7% and 8.9% respectively.
รัฐบาลไทย-ข่าวทำเนียบรัฐบาล-พม. ประชุมแนวทางการดำเนินมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย
วันจันทร์ที่ 20 พฤศจิกายน 2560
พม. ประชุมแนวทางการดําเนินมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย
พม. ประชุมแนวทางการดําเนินมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย
วันนี้ (20 พ.ย.60) เวลา 13.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมแนวทางการดําเนินมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย โดยมี นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วย นางธนาภรณ์ พรมสุวรรณ อธิบดีกรมกิจการผู้สูงอายุ และผู้แทนหน่วยงานที่เกี่ยวข้อง อาทิ กระทรวงการคลัง กระทรวงมหาดไทย กรมประชาสัมพันธ์ กรุงเทพมหานคร และเมืองพัทยา เข้าร่วมการประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวภายหลังการประชุมว่า ประเทศไทยได้เข้าสู่สังคมผู้สูงอายุ โดยมีประชากรผู้สูงอายุประมาณ 10.8 ล้านคน ซึ่งในจํานวนนี้ได้ลงทะเบียนรับสวัสดิการแห่งรัฐประมาณ 3.6 ล้านคน ทั้งนี้ ผู้สูงอายุที่ได้รับเบี้ยยังชีพผู้สูงอายุ แบบขั้นบันได เป็นรายเดือน คือ ตั้งแต่ 600 บาท – 1,000 บาท แต่ยังไม่เพียงพอต่อการดํารงชีพ รัฐบาลได้ตระหนักในเรื่องดังกล่าว จึงมีมติให้เสนอโครงการบริจาคเบี้ยยังชีพผู้สูงอายุเข้าสู่กองทุนผู้สูงอายุ เพื่อช่วยเหลือผู้สูงอายุผู้มีรายได้น้อย และมอบหมายให้กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) และหน่วยงานที่เกี่ยวข้อง ขับเคลื่อนงานเพื่อให้ผู้สูงอายุได้รับประโยชน์สูงสุด
พลตํารวจเอก อดุลย์กล่าวต่อไปว่า จากมติคณะรัฐมนตรี เมื่อวันที่ 7 พฤศจิกายน 2560 เห็นชอบโครงการบริจาคเบี้ยยังชีพผู้สูงอายุเข้ากองทุนผู้สูงอายุ สําหรับเป็นเงินช่วยเหลือผู้สูงอายุผู้มีรายได้น้อยในโครงการลงทะเบียนเพื่อสวัสดิการ แห่งรัฐ จํานวน 3.6 ล้านคน เพื่อให้ผู้สูงอายุที่มีรายได้น้อยมีคุณภาพชีวิตที่ดีขึ้น ซึ่งเงินบริจาคดังกล่าว มาจาก 2 ทาง ได้แก่1) จากเงินร้อยละ 2ของภาษีสรรพสามิตในส่วนของสินค้าสุราและยาสูบ ไม่เกิน 4,000 ล้านบาทต่อปี และ 2) เงินบริจาคเบี้ยยังชีพผู้สูงอายุ ซึ่งเป็นผู้สูงอายุที่มีสิทธิได้รับเบี้ยยังชีพผู้สูงอายุและประสงค์ที่จะบริจาคเบี้ยยังชีพของตนให้กับผู้สูงอายุผู้มีรายได้น้อย และการรับเงินบริจาคจะมีผลในเดือนถัดไปจากเดือนที่แจ้งความประสงค์ ไปจนกว่าจะแจ้งยกเลิกการบริจาคกับหน่วยงานรับแจ้งตามภูมิลําเนา (ดําเนินการด้วยตนเองหรือมอบอํานาจ) ซึ่งเบื้องต้นคาดว่า จะมีผู้บริจาคประมาณ 500,000 คน โดยผู้สูงอายุที่จะบริจาคสามารถแจ้งความประสงค์ ได้ที่หน่วยงานต่างๆ ดังนี้ 1) กรุงเทพมหานคร ณ สํานักงานเขต ทั้ง 50 แห่ง และ 2) ต่างจังหวัด ณ เทศบาล/อบต. ที่ลงทะเบียน ส่วนผู้สูงอายุที่มีภูมิลําเนาอยู่ต่างจังหวัดแต่พักอาศัยในกรุงเทพมหานคร แจ้งความประสงค์ที่กรมส่งเสริมการปกครองท้องถิ่น (ถนนนครราชสีมา เขตดุสิต กทม.) ตั้งแต่วันที่ 1 ธันวาคม 2560 เป็นต้นไป
"การประชุมครั้งนี้ได้มีการเสนอหลักเกณฑ์วิธีการและเงื่อนไขในการจัดสรรเงินช่วยเหลือเพื่อการยังชีพแก่ผู้สูงอายุที่มีรายได้น้อยเบื้องต้น ได้เสนอให้ผู้ที่บริจาคเบี้ยยังชีพผู้สูงอายุ 1 ปีขึ้นไป จะมีสิทธิ์ได้รับเหรียญ เชิดชูเกียรติผู้บริจาคเบี้ยยังชีพผู้สูงอายุ(เหรียญพระคลัง) ทั้งนี้ จะมีการนําข้อเสนอดังกล่าวเข้าที่ประชุมคณะกรรมการผู้สูงอายุแห่งชาติในวันที่ 22 พฤศจิกายน นี้ เพื่อพิจารณาแนวทางการดําเนินงานต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-กรุงไทยร่วมกับนครปฐมสร้างสังคมไร้เงินสดเต็มรูปแบบจังหวัดแรกของประเทศ
วันพุธที่ 14 กุมภาพันธ์ 2561
กรุงไทยร่วมกับนครปฐมสร้างสังคมไร้เงินสดเต็มรูปแบบจังหวัดแรกของประเทศ
ธนาคารกรุงไทย ร่วมเปิดงาน “นครปฐม 1st Cashless City" โดยธนาคารจะให้บริการ KRUNGTHAI QR Code แก่หน่วยงานราชการ องค์กรปกครองส่วนท้องถิ่น และหน่วยงานที่ให้บริการแก่ประชาชน
ในวันนี้ (14 กุมภาพันธ์ 2561) นายชาญนะ เอี่ยมแสง ผู้ว่าราชการจังหวัดนครปฐม และ นายลือชัย ชัยปริญญา รองกรรมการผู้จัดการใหญ่ สายงานเครือข่ายธุรกิจขนาดเล็กและรายย่อย ธนาคารกรุงไทย ร่วมเปิดงาน “นครปฐม 1st Cashless City" โดยธนาคารจะให้บริการ KRUNGTHAI QR Code แก่หน่วยงานราชการ องค์กรปกครองส่วนท้องถิ่น และหน่วยงานที่ให้บริการแก่ประชาชน เพื่ออํานวยความสะดวกแก่ประชาชนในการชําระค่าธรรมเนียมและบริการต่างๆ ผ่าน QR Code ซึ่งเป็นจังหวัดแรกที่ก้าวสู่สังคมไร้เงินสดเต็มรูปแบบ ตามแผนยุทธศาสตร์การพัฒนาโครงสร้างระบบการชําระเงินแบบอิเล็กทรอนิกส์แห่งชาติ โดยมีข้าราชการ ประชาชนร่วมงานกว่า 250 คน ที่บริเวณลานด้านหน้าองค์พระปฐมเจดีย์ นอกจากนี้ ธนาคารยังได้จัดโปรโมชั่นพิเศษ “สแกนจ่าย ง่ายติ๊ดเดียว” ชําระค่าอาหารและเครื่องดื่มภายในงาน ในราคาเพียง 1 บาท เมื่อสแกน QR Code ผ่าน KTB netbank หรือแอปพลิเคชัน เป๋าตัง
นายชาญนะ เอี่ยมแสง เปิดเผยว่า จังหวัดนครปฐมเป็นจังหวัดที่มีความสําคัญทั้งด้านเศรษฐกิจและวัฒนธรรม โดยมีผลิตภัณฑ์มวลรวมต่อหัว (GPP per capita) สูงเป็นอันดับ 1 ของกลุ่มจังหวัดภาคกลางตอนล่าง 1 และสูงเป็นอันดับ 11 ของประเทศ ซึ่งทางจังหวัดเล็งเห็นถึงความสําคัญของการนําเทคโนโลยีมาขับเคลื่อนเศรษฐกิจและพัฒนาคุณภาพชีวิตของประชาชน ตามนโยบาย Thailand 4.0 ของรัฐบาล โดยเฉพาะแผนยุทธศาสตร์การพัฒนาโครงสร้างระบบการชําระเงินแบบอิเล็กทรอนิกส์แห่งชาติ ซึ่งจังหวัดนครปฐมจะเป็นจังหวัดแรกของประเทศที่หน่วยงานราชการและองค์กรบริหารส่วนท้องถิ่นกว่า 220 หน่วยงาน ที่ครอบคลุมทั้งจังหวัด จะให้บริการรับชําระเงินด้วย QR Code เพื่อเพิ่มความสะดวกสบายและความรวดเร็วในการชําระค่าธรรมเนียมต่างๆ กับชาวนครปฐม ลดการใช้เงินสด ลดต้นทุนการบริหารจัดการเงินสด และก้าวสู่สังคมไร้เงินสดอย่างเต็มรูปแบบ โดยมีธนาคารกรุงไทยเป็นกําลังสําคัญในการผลักดันความสําเร็จดังกล่าว
นายลือชัย ชัยปริญญา กล่าวว่า จากการที่ธนาคารได้ร่วมผลักดันแผนยุทธศาสตร์ National e-Payment ของรัฐบาลอย่างต่อเนื่อง เพื่อเสริมสร้างศักยภาพและขับเคลื่อนสังคมไทยก้าวสู่การเป็น Digital Economy เพิ่มศักยภาพการแข่งขันของประเทศ ล่าสุด ธนาคารได้ร่วมกับจังหวัดนครปฐมขยายบริการ KRUNGTHAI QR Code ไปยังหน่วยงานราชการ และองค์กรปกครองส่วนท้องถิ่น รวมทั้งหน่วยงานรัฐ ที่ให้บริการแก่ประชาชนภายในจังหวัดนครปฐม เช่น ที่ทําการสถานีตํารวจ ที่ทําการไฟฟ้า สํานักงานประปา ที่ว่าการอําเภอเมืองนครปฐม สรรพากรอําเภอเมืองนครปฐม เป็นต้น เพื่อให้ประชาชนได้รับความสะดวก รวดเร็ว และปลอดภัยในการชําระค่าธรรมเนียมต่างๆ ซึ่งจังหวัดนครปฐมจะเป็นจังหวัดแรกที่ก้าวสู่สังคมไร้เงินสดอย่างเต็มรูปแบบ และธนาคารมีแผนขยายบริการ QR Code ไปยังหน่วยงานรัฐในทุกจังหวัดทั่วประเทศ นอกจากนี้ ธนาคารยังได้พัฒนาแอปพลิเคชั่น เป๋าตัง สําหรับลูกค้าในการชําระเงินด้วย QR Code ซึ่งสามารถยืนยันการชําระเงินด้วยการสแกนลายนิ้วมือ
ฝ่ายสื่อสารองค์กรและภาพลักษณ์
โทร. 0-2208-4176
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมเสวนาในหัวข้อ “กฎหมายเพื่อสตรีไทยแลนด์ ๔.๐” เนื่องในวันสตรีสากล ประจำปี ๒๕๖๒
วันศุกร์ที่ 8 มีนาคม 2562
ปลัดกระทรวงยุติธรรม ร่วมเสวนาในหัวข้อ “กฎหมายเพื่อสตรีไทยแลนด์ ๔.๐” เนื่องในวันสตรีสากล ประจําปี ๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมสัมมนาและแลกเปลี่ยนเรียนรู้ในงานวันสตรีสากล ประจําปี ๒๕๖๒
ในวันศุกร์ที่ ๘ มีนาคม ๒๕๖๒ เวลา ๐๙.๐๐ น. ณ ห้อง Sapphire ๒๐๒ อาคารอิมแพ็คฟอรั่ม เมืองทองธานี จังหวัดนนทบุรี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมสัมมนาและแลกเปลี่ยนเรียนรู้ในงานวันสตรีสากล ประจําปี ๒๕๖๒ “การเสริมพลังสตรีและเด็กหญิง สู่การพัฒนาที่มั่นคง มั่งคั่ง ยั่งยืน” ภายใต้หัวข้อ “ระบบการคุ้มครองทางสังคมและการพัฒนาที่ยั่งยืน” ร่วมกับ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ และ นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม ซึ่งจัดโดยสภาสมาคมสตรีแห่งชาติ ในพระบรมราชินูปถัมภ์ ร่วมกับกรมกิจการสตรีและสถาบันครอบครัว กระทรวงพัฒนาสังคมและความมั่นคงของมนุษย์ เพื่อส่งเสริม ผลักดัน พัฒนาศักยภาพของสตรีในทุกมิติ รวมทั้งกระตุ้นให้สังคมไทยได้ตระหนักถึงศักยภาพและสิทธิมนุษยชนของสตรี
ทั้งนี้ ปลัดกระทรวงยุติธรรม ได้ร่วมเสวนาในประเด็น “กฎหมายเพื่อสตรีไทยแลนด์ ๔.๐” โดยมีใจความสําคัญตอนหนึ่งว่า กฎหมาย คือ เครื่องมือในการกําหนดสิทธิและหน้าที่ ซึ่งสิทธิหน้าที่ในแง่กฎหมายสามารถแยกได้เป็น ๓ มิติ คือ มิติที่ ๑ ด้านความเท่าเทียม มิติที่ ๒ ด้านสรีระ ความต้องการ และมิติที่ ๓ ด้านการไม่แบ่งแยกเพศ โดยกฎหมายเกี่ยวกับสิทธิและหน้าที่ของสตรีในประเทศไทย ทั้ง ๓ มิติ นั้น ไม่ค่อยจะมีปัญหาใด ๆ และนับว่ากฎหมายเกี่ยวกับสิทธิสตรีของประเทศไทยยังจัดอยู่ในอันดับต้นๆ ของอาเซียนอีกด้วย
โอกาสนี้ ปลัดกระทรวงยุติธรรม ได้ร่วมแสดงความยินดีกับนางทัศนีย์ ศีรีประณีต อาสาสมัครคุมประพฤติ สังกัดสํานักงานคุมประพฤติจังหวัดตาก สาขาแม่สอด ผู้ก่อตั้งสถานพักพิงบ้านทัศนีย์ Safe Haven Orphanage ที่ได้รับรางวัลสตรีดีเด่นด้านกระบวนการยุติธรรม (ประเภทกระบวนการยุติธรรมทั่วไป)
รัฐบาลไทย-ข่าวทำเนียบรัฐบาล-รมว.อว. สุวิทย์ ลงนาม MOU พร้อมปาฐกถาพิเศษ ขับเคลื่อนเศรษฐกิจ BCG และนวัตกรรมด้วย NQI ให้เป็นรูปธรรม
วันอาทิตย์ที่ 15 ธันวาคม 2562
รมว.อว. สุวิทย์ ลงนาม MOU พร้อมปาฐกถาพิเศษ ขับเคลื่อนเศรษฐกิจ BCG และนวัตกรรมด้วย NQI ให้เป็นรูปธรรม
รมว.อว. สุวิทย์ ลงนาม MOU พร้อมปาฐกถาพิเศษ ขับเคลื่อนเศรษฐกิจ BCG และนวัตกรรมด้วย NQI ให้เป็นรูปธรรม
(13 ธันวาคม 2562) ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ลงนามบันทึกความเข้าใจ “การพัฒนาความสามารถของหน่วยตรวจสอบและรับรอง” ระหว่างภาคการศึกษากับกรมวิทยาศาสตร์บริการ พร้อมปาฐกถาพิเศษ เรื่อง “ขับเคลื่อนเศรษฐกิจ BCG และนวัตกรรมด้วย NQI” (Driving BCG Economy and Innovation with NQI) ณ โรงแรมโกลเด้น ทิวลิป ซอฟเฟอริน กรุงเทพมหานคร
ดร.สุวิทย์ เมษินทรีย์ (รมว.อว.) กล่าวว่า “ปัจจุบันรัฐบาลกําลังผลักดันการพัฒนาประเทศด้วยเศรษฐกิจ BCG หรือ Bio – Circular- Green Economy โดยเตรียมประกาศให้ปี 2020 เป็นปีแห่งเศรษฐกิจยั่งยืน ขับเคลื่อนความมั่งคั่งทั่วไทย เศรษฐกิจ BCG นั้นมีความพิเศษต่อประเทศไทยซึ่งมีความหลากหลายทั้งทางธรรมชาติและวัฒนธรรม ตอบโจทย์ใน 6 มิติ คือ ต่อยอด เชื่อมโยง ตอบโจทย์ ครอบคลุม กระจาย และสานพลัง โดยเศรษฐกิจ BCG ประกอบด้วย 4 ตัวขับเคลื่อน ได้แก่ ด้านการพัฒนา 4 สาขายุทธศาสตร์ ด้านการเตรียมกําลังคน ด้านผู้เชี่ยวชาญและผู้ประกอบการการพัฒนาเชิงพื้นที่ และด้านการพัฒนาเทคโนโลยีและองค์ความรู้ขั้นแนวหน้า และเสริมด้วย 4 ตัวสนับสนุน ได้แก่ ด้านการปลดล็อคข้อกําจัดทางกฎหมายและกฎระเบียบต่างๆ ด้านโครงสร้างพื้นฐานสําคัญและสิ่งอํานวยความสะดวก ด้านการสร้างความสามารถของกําลังคน และด้านการยกระดับเครือข่ายพันธมิตรต่างประเทศ ซึ่งการทํางานของกระทรวงจะเป็นการทํางานในรูปแบบจตุภาค (quadruple helix) ที่มีมหาวิทยาลัยและสถาบันวิจัยเป็นแกนหลักของกระทรวง อว.ดําเนินงานร่วมมือกับภาคเอกชน ภาคชุมชน รวมทั้งพันธมิตรจากต่างประเทศ การที่ไทยจะพัฒนาได้ทันโลกในศตวรรษที่ 21 นื้จะต้องทําการพลิกโฉมเศรษฐกิจของประเทศจาก ทํามากได้น้อยไปสู่ทําน้อยได้มาก เป็นเศรษฐกิจที่ขับเคลื่อนด้วยนวัตกรรม ซึ่งจะเร่งให้ไทยสามารถก้าวข้ามกับดักรายได้ปานกลางไปสู่ประเทศพัฒนา
วศ.ในฐานะเป็นส่วนหนึ่งในระบบโครงสร้างพื้นฐานของประเทศ จึงมีภารกิจสําคัญที่จะต้องดําเนินการทั้งการพัฒนา NQI ที่เกี่ยวข้องด้านมาตรฐานเดิมที่มีอยู่แล้วให้มีประสิทธิภาพ รวมทั้งบูรณาการร่วมมือเพื่อสนับสนุนการทํางานของหน่วยงานด้าน NQI ที่เกี่ยวข้อง และที่สําคัญจะต้องพัฒนาไปสู่งาน NQI เพื่อเตรียมรองรับนวัตกรรรมใหม่ๆ ในอนาคต
ด้าน นางสาวนิสากร จึงเจริญธรรม อธิบดีกรมวิทยาศาสตร์บริการ กล่าวว่า กรมวิทยาศาสตร์บริการ เป็นหน่วยงานให้บริการตรวจสอบรับรองสินค้าและบริการ ตลอดจนดําเนินงานวิจัย พัฒนานวัตกรรมต่างๆ ออกสู่ภาคอุตสาหกรรม เพื่อสร้างมูลค่าผลิตภัณฑ์และนวัตกรรม เสริมสร้างความเข้มแข็งของผู้ประกอบการในภาคการผลิตและบริการ ให้สามารถนําไปใช้ประโยชน์ได้อย่างมีประสิทธิภาพ พร้อมทั้งพัฒนาเศรษฐกิจของประเทศและคุณภาพชีวิตอย่างยั่งยืนต่อไป
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313